Vir skrywers en digters — Hoe publiseer ek my werk op Hasepad? | Hasepad Uitgewers
Hoe om op Hasepad te publiseer
Vir skrywers en digters — Hoe publiseer ek my werk op Hasepad?
Teken in op die blokkie (bo – heel regs) op ons voorblad deur jou kontakbesonderhede in te vul. Klik op die blokkie 'Ek is 'n skrywer of voornemende skrywer. Kontak my.' Ons sal jou so gou moontlik alle inligting stuur.
Stuur jou manuskrip in MS Word formaat vir goedkeuring. Kinderboeke en boeke met foto's doen partykeer beter as in PDF formaat.
Ons verlang 'n skrywersfoto soortgelyk aan myne hierbo. Gelukkig is jy baie mooier. Hoë resolusie asseblief.
Skryf asseblief 'n kort biografie — ons noem dit 'n profiel — oor jouself. Twee tot drie paragrawe. Maak dit interessant.
Skryf 'n kort beskrywing van jou verhaal, boek, of digbundel. Twee tot drie paragrawe. NIE 'n sinopsis nie. Maak dit interessant!
Epos al die bogenoemde items na Henning van Aswegen by Henning@Hasepad.com.
Dit is, in 'n neutedop, wat jy moet doen om gepubliseer te word.
Die kostes is eenvoudig – Hasepad Uitgewers bied 'n spesiale pakket wat die volgende insluit: teksversorging, uitleg van jou manuskrip en die omslag van jou boek. Indien jy illustrasies verlang, kan ons jou daarmee ook help.
Amazon trek hulle druk- en verspreidingskoste af voordat hulle jou tantieme uitbetaal. Hasepad het 'n bankrekening in die VSA wat dit moontlik maak om jou tantieme daar te ontvang. Ons hou 20% van die tantieme terug om ons onkostes te dek, en laat die res akkumuleer totdat daar R500.00 is. Daarna word dit aan die skrywer uitbetaal. Hou in gedagte dat Amazon.com meer as 200 miljoen besoekers per dag kry. Daarom moet mens jou boeke relatief laer prys — dis beter om 'n klomp klein bedraggies te kry as om niks te verkoop nie. Vertrou my, ek het probeer. Onthou, jy verdien dollars.
As jy enige vrae het, nooi ek jou hartlik uit om vir my (gerhard@hasepad.com) of Henning van Aswegen (henning@hasepad.com) te e-pos.